ในปี 2562 Mass Marketing มีรายได้รวมเท่าไหร่
1. 917 ล้านบาท
2. 4,650 ล้านบาท
3. 3,913 ล้านบาท
4. 145 ล้านบาท
5. 5,574 ล้านบาท
คำตอบคือ 2.  เพราะว่า เพราะในปี 2562 Mass Marketing มีรายได้รวม 4,650 ล้านบาท และมีกำไรสุทธิ 410 ล้านบาท

แบรนด์สินค้าที่ Mass Marketing ทำตลาดให้ เริ่มด้วย ลูกอมคูก้า และมายมิ้นท์, ยากันยุง กย. 15, สบู่ และโฟมล้างหน้า ดร. มนตรี, ผลิตภัณฑ์ซักผ้า โฮม และก้อนดับกลิ่น Winpo ซึ่งสินค้าเหล่านี้ล้วนเป็นที่รู้จักในประเทศไทย และช่วยให้ Mass Marketing แข็งแกร่ง ส่วนในปัจจุบัน Mass Marketing ช่วยทำตลาดให้มีทั้ง ยาสีฟันเทพไทย, แชมพูปิดผมขาว โอเค เฮอเบิล, แป้งน้ำรองพื้นแฮปปี้, ครีมจุฬาเฮิร์บ และสบู่อาเซปโซ ซึ่งสินค้าเหล่านี้มีการยิงโฆษณาทางโทรทัศน์อย่างต่อเนื่อง ทำให้หลากหลายสินค้ามียอดขายมากขึ้น เมื่อผสานกับการทำตลาดออนไลน์ที่เพิ่มเข้ามา การขายจึงยิ่งมีประสิทธิภาพ

อ้างอิงข้อมูลจาก Nielsen พบว่า Mass Marketing คือ บริษัทที่ใช้เงินโฆษณาเดือน พ.ย. 2564 กว่า 271 ล้านบาท และหากนับตั้งแต่เดือน ม.ค.-พ.ย. 2564 ใช้เงินโฆษณากว่า 1,700 ล้านบาท โดย ยาสีฟันเทพไทย คือ แบรนด์ที่ใช้เงินโฆษณามากที่สุดในเดือน พ.ย. 2564 ที่ 145 ล้านบาท และตั้งแต่เดือน ม.ค.-พ.ย. 2564 ใช้เงินทั้งหมด 917 ล้านบาท

ถ้าอ้างอิงข้อมูลจากกรมพัฒนาธุรกิจการค้าจะพบว่า บริษัท แมสมาร์เกตติ้ง จำกัด มีรายได้ และกำไรในแต่ละปีดังนี้

ปี 2563 รายได้รวม 5,574 ล้านบาท กำไรสุทธิ 615 ล้านบาท
ปี 2562 รายได้รวม 4,650 ล้านบาท กำไรสุทธิ 410 ล้านบาท
ปี 2561 รายได้รวม 3,913 ล้านบาท กำไรสุทธิ 231 ล้านบาท

ตัวเลขดังกล่าวเติบโตขึ้นทุกปี แม้ช่วงปี 2563 จะมีโรค COVID-19 ระบาด แต่ด้วยสินค้าอุปโภคบริโภคคือสิ่งตลาดต้องการ ทำให้รายได้รวม และกำไรสุทธิของ Mass Marketing เติบโตขึ้นทุกปี ซึ่งในปี 2564 บริษัทได้ร่วมมือกับ ศรีจันทร์ เพื่อจำหน่ายสินค้าตัวใหม่ ช่วยสร้างโอกาสการเติบโตในปีดังกล่าวเช่นกัน

ส่วน ยาสีฟันเทพไทย ที่มีบริษัท เทพไทย โปรดัคท์ จำกัด เป็นเจ้าของสินค้า มีรายได้ และกำไรในแต่ละปีดังนี้
ปี 2563 รายได้รวม 377 ล้านบาท กำไรสุทธิ 107 ล้านบาท
ปี 2562 รายได้รวม 297 ล้านบาท กำไรสุทธิ 71 ล้านบาท
ปี 2561 รายได้รวม 175 ล้านบาท กำไรสุทธิ 16 ล้านบาท

ยาสีฟันเทพไทย ใช้กลยุทธ์ทุ่มซื้อโฆษณาทางโทรทัศน์ และใช้พรีเซนเตอร์เป็นดาราดัง เช่น เบลล่า-ราณี แคมเปน, ก้อง-สหรัถ สังคปรีชา และ แหม่ม-จินตหรา สุขพัฒน์ ซึ่งทั้งหมดนี้เข้าถึงผู้บริโภคได้ทุกกลุ่ม เมื่อผสานกับสโลแกน ใช้นิดเดียว ทำให้ยอดขาย ยาสีฟันเทพไทย เพิ่มขึ้นทุกปี